Ciutat de Clownia Programació Espais i acampada lliure Espai Consciència Com arribar-hi Sant Joan de les Abadesses i el Ripollès Galeria Fotograf. 2018\nPROGRAMACIÓ ↓ ART EN VIU ↓\nL’Espai Consciència tindrà lloc, igual que l’any passat, en una carpa de circ que estarà instal·lada al camp de futbol que es troba al costat del recinte del festival. L’espai és d’accés lliure (s’hi accedeix sense entrada) i estarà en funcionament divendres 29 i dissabte 30 de juny de les 15h a 21h. Dijous i diumenge l’espai romandrà tancat.\nDes de l’Espai Consciència creiem en la importància de generar un entorn acollidor que disposi del caliu necessari per desenvolupar totes les activitates, tallers i xerrades proposades. Per aconseguir aquest ambient desitjat, l’espai es divideix en quatre grans zones:\nCarpa de circ: espai principal on es desenvolupen la majoria d’activitats programades (xerrades, debats, tallers…). La bonica carpa de circ genera, a la vista, un paisatge romàntic entre les muntanyes del Ripollès. Al seu interior podem trobar un petit escenari, en el que hi ha mobiliari cedit per la Fundació MAP -que també té una parada a la fira de col·lectius i entitats-, on es duen a terme la majoria de xerrades i debats. És un espai on descansar sobre coixins. Després de les experiències viscudes l’any anterior, podem afirmar que a l’interior de la carpa es construeix un clima de màgia compartida entre participants i assistents.\nFira de col·lectius i entitats: formada per 20 parades, vol ser un espai d’aproximació entre el públic i entitats (col·lectius, editorials, cooperatives, etc) per donar a conèixer la seva tasca, relacionada en l’àmbit social.\nArt en viu: espai dedicat a la visualització de la creació artística en viu. Aquest espai estarà format per quatre grans bastidors que permeten acompanyar i observar els artistes durant la creació de les seves obres plàstiques. Els pintors ens oferiran la seva mirada sobre el festival mitjançant les seves pinzellades.\nTaverna: aquest any, a part del servei de la barra de bar, disposarem d’una zona de descans on prendre tranquil·lament un refrigeri sense necessitat d’allunyar-se de l’Espai Consciència.\nL’Espai Consciència del Clownia 2018 es presenta sota el lema “Ser iguals vol dir ser igual de diferents”. Es tracta d’una frase extreta de la cançó ‘El tren del temps’ que Txarango ha publicat a l’àlbum ‘El cor de la terra’ (2017).\n"Mai més, enlloc, contra ningú"\nA Guillem Agulló i a totes les víctimes del feixisme.\nMai més. Aquest va ser el jurament que van invocar els deportats supervivents del camp de Mauthausen quan van ser alliberats per l'Exèrcit nord-americà el 5 de maig de 1945, la gran majoria catalans i espanyols antifeixistes que havien lluitat en la Guerra Civil espanyola. A banda d’ells, a Mauthausen també hi havia jueus, francesos, alemanys… i comunistes, catòlics, anarquistes, demòcrates, etc. Tots ells formaven un clam a la diversitat, i sabien que si s’atacava a un d’ells se’ls s’estava atacant a la seva totalitat.\nGuillem Agulló, 25 anys amb tu\nHan passat 25 anys des que l’independentista Guillem Agulló va ser assassinat per un grup de neonazis a Montanejos. Aquest jove de 18 anys va passar a formar part, per casualitat, de la història d’un país que renaixia després dels foscos anys de dictadura franquista i de la inacabada Transició. L'assassinat de Guillem Agulló va suposar, per a la generació que a principis dels anys 90 feia els primers passos en l'adolescència i la militància política, el descobriment d'una realitat molt més hostil de la que els seus llibres de text escolars els explicaven. Tal com diu en entrevistes David Fernàndez, participant a la passada edició de l’Espai Consciència del Clownia, "la seva mort va ser un punt d'inflexió. Va ser un buit des del qual vam decidir construir".\nA dia d’avui, la violència de l’extrema dreta continua viva a Europa -també, als Països Catalans- i els atacs racistes proliferen. Des de l’Espai Consciència del Clownia posem de manifest la necessitat d’un compromís ètic i polític amb el moment actual i volem tornar-nos a recordar la lliçó de l’Holocaust: ‘Mai més, enlloc, contra ningú’.\nXERRADA. CULTURA AMB CAUSA: DONES, CULTURA I R(E)VOLUCIÓ\nDe 15:00h. a 16:45h.\nLa commemoració i diada combativa feminista del 8 de març neix d’una història sagnant on l’abús, l’explotació i la impunitat van causar la mort de 146 dones. Més de cent anys després, les desigualtats encara són presents, també, en el món cultural. Conversarem sobre la manca de posicionament de les dones al sector cultural, la sexualització dels personatges femenins i la seva falta de protagonisme als espectacles o la gran bretxa salarial existent en el sector. I, tornarem a recordar que, tal com deia Àngela Davis, "les dones som persones".\nNatza Farré, periodista i escriptora (autora de 'Curs de feminisme per a microones', guionista de 'La Competència')\nMarinah, músic i compositora (ex cantant d'Ojos de Brujo)\nElisabet Casanovas, actriu (Tània a Merlí)\nEstel Solé, actriu i escriptora\nIris Serrano, il·lustradora\nNeus Molina, periodista del diari Jornada\nTALLER. DESPULLA'T D'INJUSTÍCIES\nDinamitza: La Nave Va, teatre i transformació.\nDos pallassos ens rebran fent-nos un control de contaminació d'injustícies de la roba que portem. De mica en mica ens acompanyaran de forma divertida i interactiva a descobrir tota la cadena d'injustícies que es poden generar amb la producció tèxtil.\nUn taller-espectacle que combina l'actuació, la interacció i la participació del públic.\nXERRADA. TRANSFORMAR EL FUTBOL, TRANSFORMAR LA SOCIETAT\nDe 18:15h. a 19:30h.\nActituds racistes, homòfobes, xenòfobes i patriarcals sovint acompanyen el futbol de grans aficions, inversions milionàries i coneguts jugadors. Actituds que sovint es repliquen a les graderies dels clubs més humils i en les categories de futbol formatiu. Quin model aporta el futbol? Pot ser una eina de transformació i inclusió social? Ens fixem en el cas del club alemany Sankt Pauli, un conjunt amb més de 100 anys d’història, 20 milions de seguidors i més de 600 penyes arreu del món. Una entitat obertament antiracista, antifeixista i antipatriarcal. Com diu el títol del llibre que en parla: “Un altre futbol és possible”.\nCarles Viñas i Nacho Parra, autors de “Sankt Pauli, un altre futbol és possible”\nOleguer Presas, exjugador del FC. Barcelona\nAndrea Porta, capitana de l'equip femení de l'Europa\nAitor Carmona, entrenador d’Escola Futbol Ripollès\nMarc Font, periodista\nTALLER. BALLAR PER TRANSFORMAR EL DOLOR\nDe 19:45h. a 20:45h.\nDinamitza: Makady Jammeh\nEs calcula que més de dos milions de dones i nenes a tot el món han patit la mutilació genital femenina però continua sent un tema tabú entre les que l’han patit. “Amb 5 anys vaig patir ablació, fet que em va provocar un trauma durant molts anys amb pors, inseguretats i rebuig, i no va ser fins fa un any que vaig confirmar que no havia estat un simple malson.” Makady Jammeh, ballarina, campiona d’Espanya de Dancehall i impulsora del projecte K-Free, amb el que dona a conèixer els diferents estils africans de ball, ens explicarà, a través del ball, la seva experiència com a víctima d’ablació i de com la dansa l’ha ajudat a tenir més seguretat, a apreciar el seu cos, a estimar-se tal com és i a apoderar-se. El seu taller ens obrirà una porta íntima on ens endinsarem a través de ritmes africans.\nTALLER. BUSCO TARONGES SENCERES\nDinamitzen: Rosa Padrosa i Elena Crespi, psicòlogues i sexòlogues.\nDes que naixem ens bombardegen l'amor romàntic i amb la idea que tenim una mitja taronja esperant-nos en algun lloc. Però això vol dir que nosaltres som persones incompletes? D'on ve això? Com ho trenquem? I, el més important de tot, com construïm relacions de parella que siguin saludables, divertides i amb "xispa"? Ho descobrirem en aquest taller.\nXERRADA. CULTURA AMB CAUSA: LA CULTURA EN TEMPS DE GUERRA\nDe 16:15h a 17:45h\n“Quan el sistema global de terror imposa el seu relat individualista d’una societat d’èxit o fracàs i la seva versió mediàtica de l’art com a mercaderia, fer cultura des de la rebel·lia, la digna ràbia i l’amor incondicional es converteix en una declaració de guerra al mercat i al seu pensament neoliberalista” (Iván Prado). Davant el moment present -de retallades en drets i llibertats- conversarem sobre el paper que hi desenvolupa la cultura, com pot incidir en espais i països en conflicte i com actua -i transforma- les societats i a un mateix.\nIván Prado, clown de Pallasos en Rebeldia\nSergi Espinosa, coordinador de l’Ateneu l’Harmonia\nAmparo Sánchez, cantant i compositora\nTALLER. RACISMES QUOTIDIANS\nDinamitza: SOS Racisme\nMolts de nosaltres ens declarem obertament antiracistes. Creiem en un món sense fronteres on tothom tingui els mateixos drets i ningú en quedi exclòs pel seu color de pell o pel seu origen. Aquest taller, però, vol posar-nos davant un mirall i analitzar-nos. Estem segures que ens hem deslligat de tota actitud racista? Què és allò que fem i que continua sent racista? Com podem treballar-ho? És important adonar-nos-en per combatre-les.\nXERRADA. FEIXISME, L’OMBRA D’UN ESTAT IMPUNE\nDe 19:15h. a 20:15h.\nL’1 d’octubre a Catalunya i les seves conseqüències, el 9 d’octubre a València o els atacs a l’oratori de Nou Barris a Barcelona són algunes de les mostres de l’auge del feixisme i el racisme a casa nostra. Repassarem la història dels lligams de l’extrema dreta als Països Catalans per entendre la situació actual i com s’ha articulat la lluita per fer-hi front. El feixisme i el seus símbol viuen amb impunitat a l’Estat? L’Estat n’és còmplice? L’utilitza per reafirmar-se i contenir la dissidència? Reflexionarem de com podem combatre’l des de la lluita col·lectiva antiracista, antifeixista i antipatriarcal.\nJordi Borràs, fotoperiodista especialitzat en l’extrema dreta\nLaia Serra, advocada especialitzada amb crims d’odi\nMiquel Ramos, activista antifeixista al País Valencià\nYus, membre d’UCFR\nGemma Garcia, periodista de La Directa\nA les 14:00h. - Plaça Barcelona\nSol, bon menjar i música. Les tres claus per fer un dinar de comiat del Clownia. Paella solidària a benefici de la plataforma No Callarem. És possible gràcies a Cultura amb Causa. Preu: 5€ (venta de tiquets a la parada de merxandatge de Txarango i el mateix dia a la Plaça Barcelona).\nA les 16:00h. - de plaça Barcelona a plaça Comamala\nSomsó és una batucada de no mixta i autogestionada nascuda al barri barceloní del Poble Sec. Els mou la música, especialment la percussió, i la lluita social i de gènere. Estan aquí per tocar, fer-vos ballar i acabar amb les desigualtats de gènere i violències contra la dona\nDivendres 29 i Dissabte 30 de Juny\nFIRA D’ENTITATS I COL·LECTIUS\nSom Ripoll - Sindicato Popular de Vendedores Ambulantes de Barcelona - Unitat Contra el Feixisme i el Racisme (UCFR) - SOS Racisme - Stop Mare Mortum - Proactiva Open Arms - Casa Nostra Casa Vostra - Fundació MAP - Aturem el Polígon de les Lloses - Escoleta Riu Sora - Grups Associats pel Treball Sociocultural (GATS) - Fundació Esperanzah! - Som Connexió - Xarxa d’Economia Social i Solidària (XES) - Som Energia - La Directa - Diari Jornada - Sembra Llibres - Ràdio La Veu de Sant Joan de les Abadesses\nDe 15:00h. a 21:00h. - Espai Consciència\nQuatre artistes crearan en directe els seves obres. Sara Reig, Elías Taño, Sara Gálvez i Toni Cuatrero pintaran amb diverses tècniques artístiques, amb la intenció de mostrar el procés de les obres, que poques vegades tenim l’oportunitat de veure i de compartir\nSara Reig (Nüsa)\nArtista polièdrica i canviant. Collage, pintura, escultura, fotografia, instal·lacions, etc. Es passeja amunt i avall per l'ecosistema plàstic, retroalimentant i nodrint cada un dels seus diàlegs amb un llenguatge diferent. L’artista explica que, generalment, el seu treball és el resultat de la necessitat d'expressar tot allò que amb paraules li és impossible de dir. És personal i íntim, per tant, polític. Hi són recurrents temàtiques relacionades amb el cos: com a discurs de la societat, com a suport de tot allò que ens deforma i ens constitueix, com a finestra.\nActivista gràfic que dibuixa a gent sense personalitat concreta, sempre en grup, per tal de representar conceptes polítics. Necessita rodejar-se de gent amb la que poder parlar, beure, discutir, dibuixar, etc. Aquests moments compartits l’inspiren per generar pensament crític a través d’un art contestatari i internacionalista. Per pensar, utilitza una llibreta A5 on acumula imatges en miniatura que després amplia buscant una mena de ‘gràfica de l’error’. L’artista forma part del col·lectiu Atirohecho, de teatre i art polític, i del taller de serigrafia militant La Miliciana.\nSara Gálvez (Pinceladas verdes)\nL’artista, durant la seva vida, s’ha dedicat a fusionar les seves dues passions: l’art i la natura. El seu caràcter inquiet i aventurer li ha permès conèixer altres cultures i descobrir nous territoris que han influenciat notablement el seu treball. A les seves obres sol apreciar-se el seu interès per a la conservació de la fauna i la flora, així com el compromís amb la cura de la terra. Crea un univers paral·lel format per una simbiosi de realitat, d’utopia i dels seus somnis. Actualment es dedica a la il·lustració i el muralisme, sense deixar de banda altres disciplines com el gravat, l’escultura o la fotografia.\nL’artista va iniciar-se de ben jove al grafitti fins que, amb els seus companys de Kilombo Crew, es va convertir en un escriptor de graffiti, pintant sense descans per carrers i ponts. Després d’un procés d’abstracció paisatgística, l’artista es sent còmode en el terreny de la il·lustració i comença a configurar un univers de personatges que acabaran composant el món dels ‘Cuatreros’ en el que comença a definir-se com a artista. En els últims anys ha evolucionat cap a una abstracció cada vegada més purament estètica, derivant el seu traç cap a acolorides formacions geomètriques i harmòniques.\nGaleria 2017 Abonaments Guia Com arribar Espais i acampada lliure Programació Ciutat de Clownia\nEdició 2017 2016 2015 2014 Subscriu-te al butlletí Contacta'ns Sant Joan de les Abadesses i el Ripollès


Notícies - Col·lectius culturals de Sant Cugat reclamen una programació "accessible, estable i segura"\nAposten per una "accessibilitat justa" als escenaris i per l'"eliminació de traves burocràtiques"\nLa protesta ha tingut lloc al bell mig de Sant Cugat i s'ha acompanyat d'actuacions musicals / Foto: Cugat Mèdia\nel 30/nov/20 Sergio Morales Cultura PDF\nDiversos col·lectius de Sant Cugat vinculats al món cultural fan una crida a l'Ajuntament perquè es garanteixi l'accés als escenaris a totes les entitats de manera igualitària. Es queixen que amb la crisi sanitària s'ha accentuat que hi ha "un cercle" d'entitats que tenen el favor del consistori i que fa que la resta de col·lectius es trobin amb un greuge comparatiu. Per això, fan dues propostes que es basen en garantir una "accessibilitat justa als escenaris", eliminar les "traves burocràtiques" i apostar per la "descentralització", a més de garantir les mesures de seguretat.\nAixí, les agrupacions fan dues propostes: per una banda, crear un circuit de diversos espais repartits per la ciutat, amb instal·lacions fixes per agilitzar el seu ús. Per exemple, en interior proposen que s'habiliti el vestíbul del Teatre-Auditori; en exterior, posen sobre la taula que s'aprofiti l'amfiteatre dels Jardins del Vallès o els jardins de Casa Mònaco. Tampoc no s'obliden d'espais oberts com el parc de Ramon Barnils o l'Arborètum.\nEn cas que l'Ajuntament no es fes càrrec de la preparació tècnica d'aquests emplaçaments, apostarien per l'autogestió per part de les entitats i col·lectius que els utilitzin.\nLa lectura del manifest s'ha fet a la plaça d'Octavià, en una concentració amb dues actuacions musicals que ha atret l'atenció dels vianants. Signen el text Dissidència Sònica, Sotasons, Adventícies, Senglar Cultural, És-fera72, Jazzenviu, Aplec Juvenil, FMA, la Xesca, StQ Black i Arran.\nComunicat de la Plataforma per la Cultura de Base de Sant Cugat\nAl nostre poble hi ha un sistema amb un cercle d'entitats que té el favor del consistori. A l'altra banda hi ha uns col·lectius que ho passen magre per superar les traves jurídic-burocràtiques, d'un sistema dissenyat per mantenir la "cultura indesitjable" a ratlla.


Per Belén C. Díaz | 13 Sep 2018\nProtegida de l’Atlàntic per les illes Cíes i amb la seva fortalesa medieval sempre vigilant sobre les roques, la petita localitat pontevedresa de Baiona és pur encant mariner. Aquí va arribar la caravel·la Pinta dies abans que Colom, a bord de La Niña, pogués anunciar ell mateix el descobriment d’Amèrica.\naroma de mar que impregna Baiona s’ha mantingut inalterable des dels temps del descobriment. Els matins estiuencs s’aixequen sovint bromosos sobre la badia però, amb el pas de les hores, l’imponent perfil de les illes Cíes es va dibuixant en l’horitzó. Encara que és en aquest paradís natural protegit on el diari britànic The Guardian va trobar la millor platja del món –Praia das Rodas– no és necessari sortir del nucli urbà per gaudir d’un bon areny. Baiona compta amb quatre quilòmetres de platja de sis idiosincràsies diferents: A Concheira i Os Frades són cales d’aigües fresques i batudes que miren a l’Atlàntic; Barbeira i A Ribeira, a l’empara de la península del mont Boi, són el revers de les anteriors; Santa Marta és una platja tranquil·la i familiar de tradició marisquera, i Ladeira, la més llarga del municipi, ofereix dunes i aigües manses protegides per la badia dels corrents i dels vents.\nEls estius a Baiona són temperats i tenen gust de sal. Els seus paisatges canvien diverses vegades al dia gràcies a la màgia de les marees. Aquí, els bots de pesca es desperten flotant sobre un espill d’aigua per encallar-se a la terra humida a mig matí i tornar a navegar a l’hora del te sense ni tan sols haver-se mogut del lloc. És un autèntic luxe recórrer a peu o amb bicicleta els sis quilòmetres de passeig marítim des de Monterreal fins a La Foz a qualsevol hora del dia: vora mar, sobre les maresmes, és fàcil notar com el vent es compassa amb les pujades i baixades de l’aigua i veure com canvia la llum en funció dels reflexos del mar.\nÀNIMA DE MAR, COS DE PEDRA\nEl nucli antic de Baiona és un petit laberint de pedra i granit. Els seus edificis de poca alçada componen carrers estrets, sovint amb porxos, capaços de canviar de caràcter en funció de la meteorologia. Són brillants sota la pluja, frescos i ombrívols sota els rajos del sol, silenciosos i arrecerats en els dies de temporal i vent i animats i sorollosos durant les càlides nits d’estiu. A la façana portuària, els finestrals de les antigues cases marineres atalaien l’horitzó mentre, als baixos, la vida comercial no s’atura fins que acaba l’estiu.\nAl migdia o cap al tard, els baionesos es reuneixen a les terrasses de la Rúa do Reloxo per gaudir d’un aperitiu abans de dinar o sopar. La gastronomia és un esport que es practica (i molt) entre les parets de pedra del nucli antic, però també en locals amagats a la muntanya o abocats al mar. La Galería, Porto dos Barcos, Fonte de Zeta o Casa Rita són només alguns exemples d’estils i pressupostos variats que comparteixen un denominador comú: la qualitat de peixos i mariscos. Aquí no cal recórrer a receptes complicades per gaudir d’una cuina excel·lent. Una ració d’empanada de xoubas, un pop a feira, unes zamburiñas variades a la planxa o un coruxo al forn poden ser, en la seva simplicitat, memorables. Quant a les postres, la gelateria artesana Bico de Xeado (petó de gelat, encara que pronunciat soni a “petó desitjat”) és el pelegrinatge estiuenc ineludible després de qualsevol bon àpat.\nEls estius a Baiona són temperats i tenen gust de sal. Foto de Manel Cervera\nLA MUNTANYA I EL MAR, CARA A CARA\nEls turons verds de pi i eucaliptus són el marc permanent d’aquesta postal marinera. Sobre el mar mateix, ocupant la península homònima, emergeix el mont Boi: un bescoll de quaranta metres d’alçada que ja van ocupar celtes, fenicis i romans. Al cim es retalla el perfil de la fortalesa medieval de Monterreal –antiga residència del comte de Gondomar i actual Parador Nacional–, i al voltant discorre un agradable passeig que ofereix impressionants vistes sobre el mar i el poble.\nJa a la ribera, la terra s’alça fins als cent metres cisellant el mont Sansón, tron de la Verge de la Roca. Encara que aquesta estàtua de granit de quinze metres d’alçada sosté a la mà un mirador en forma de vaixell, cap vista no és comparable a la que ofereix el mirador natural d’O Cortelliño (648 metres), dalt de la muntanya d’A Groba. Enfilar-se al punt més elevat del municipi permet percebre a simple vista el perfil de les Rías Baixas i gaudir de la frondositat d’uns boscos en els quals no és estrany trobar-se una família de cavalls salvatges pasturant en un pendent.\nON EUROPA VA DESCOBRIR AMÈRICA\nFons de muntanya verda, carrers de granit i una plàcida badia esquitxada de bots de pesca de colors: aquesta va ser la primera imatge de terra ferma que van divisar els mariners de La Pinta després de mesos travessant serralades d’aigua a l’Atlàntic. Una tempesta els va separar de la resta de la flotilla colombina però la perícia del seu capità, Martín Alonso Pinzón, els va permetre arribar a terra ferma quatre dies abans que Cristòfor Colom assolís Lisboa. Era l’1 de març del 1493 i els increïbles relats sobre el Nou Món es van propagar pels estrets carrers d’aquesta vila marinera abans fins i tot que els Reis Catòlics rebessin la notícia. Avui, Baiona viatja en el temps cada primer de març per rememorar l’efemèride i celebrar que aquesta petita localitat marinera va ser el primer lloc del món on Europa va conèixer Amèrica.\n7 dies a ‘Saber y Ganar’\nAmb més de 5.600 programes emesos i una audiència mitja...


▷ ⭐Definició de irresolt⭐ - Significat, Exemples i Sinònims\nelcorrector.cat » Definició de irresolt\nDefinició de irresolt\nA continuació pots descobrir La definició i nombrosos exemples de com utilitzar la paraula irresolt, en aquesta selecció de correccions ortogràfiques pots descobrir com es pot utilitzar en un text Veritable aquest mot i utilitzar un dels sinònims que et proposem de la llista completa que trobaràs aquí també pots veure la seva Definició perquè et sigui moltíssim més fàcil comprendre què significa irresolt.\nQue no ha estat resolt.\n¿Cóm es diu irresolt en castellà? / ¿Cómo se escribre y se dice irresolt en catalán?\nSi vols aprendre com es diu en espanyol irresolt has de saber que la seva traducció és irresolt pots descobrir en la nostra lloc web més exemples en català perquè et sigui més fàcil contextualitzar-la en espanyol.\nExemples de com utilitzar irresolt\nirresolts, ferms en la feblesa, sòlids en la fluïdesa, […] totpoderosos per ser impotents «.\nAixí mateix, hauria de involucrar a fons en un conflicte geoestratègic amb Rússia. La qüestió crucial és si existeix el suficient interès per part de la UE en aquesta regió, o si […] la UE creu que pot concentrar-se en l’Azerbaidjan ia Geòrgia, i deixar-li […] a Rússia Armènia i l’irresolut conflicte de NK.\nDÉU & BÉNS (GOD & GOODS) Espiritualitat i confusió […] […] massiva pretén suscitar el diàleg al voltant del tema de la religió, d’aquesta manera un debat inesgotable, controversial i irresolut; però també és un concepte obert a noves i diverses formes d’interpretació.\nA més, això seria […] una decisió irresoluta en un mètode […] electoral normal, particularment en la pregunta de com aquests districtes […] electorals globals podrien integrar-se en un sistema electoral per a una representació proporcional10.\nA aquests efectes, l’OIE encoratjarà a la indústria […] […] agroalimentària i les institucions de recerca a posar en marxa nous programes de recerca que aportin resposta a una sèrie d’interrogants, fins a la data irresolts, de gran importància per al desenvolupament del comerç mundial.\nConcretament, […] els conflictes irresolts durant molt […] temps sovint creen condicions que són aprofitades pels terroristes […] i, per tant, cal procurar que no arribin a enverinar per difícils que puguin semblar.\nTambé va ressaltar les negatives repercussions […] de la crisi irresoluta a Gaza a les […] iniciatives encaminades a impulsar el procés […] de pau, alhora que va expressar la seva preocupació per la incessant construcció d’assentaments il·legals en tot el territori de la Ribera Occidental i per la inadequada imposició de l’imperi de la llei contra els colons violents.\nQuan han fet servir totes les seves presons i poltres de turment, els seus calabossos i fogueres, no han estat capaços d’apartar un home convençut de la veritat que ha abraçat, i, podria afegir que han estat incapaços de confirmar a un home irresolut en la falsedat que han tractat d’imposar.\n? i amfepramone són encara ocupats en […] les disputes jurídiques amb l’òrgan europeu que controla, CPMP, i el seu estatus […] definitiu en l’actualitat és irresolut.\n76. L’Associació insta la Comissió a tractar aquestes discrepàncies irresolutas com cal i protesta contra la persistència de l’explotació del petroli i la fusta a Alaska.\nAquesta conferència analitzarà els temes subjacents després de les polítiques […] de seguretat dels laboristes i les percepcions irresolutas dels seus èxits i fracassos.\nSi no fos perquè cada dia ens submergim en la […] sagrada font del poder etern, aviat […] estaríem febles i irresolts; però la comunió […] amb Déu ens renova per a la nostra vigorosa ofensiva contra el pecat.\nPer als opositors al seu ingrés a la UE, […] el conflicte irresolut es converteix […] en l’excusa perfecta per tancar-li la porta al país musulmà.\nAgraïm profundament la tasca del ministre holandès, Sr. […] Pronk, a la recerca d’una forma de […] resoldre les qüestions irresolutas pendents des […] La Haia i agrairíem que la Comissió [… ] ens donés la seva opinió sobre els avenços que ha aconseguit fins a la data i si la tasca que ha dut a terme ha aclarit ia la via per la qual avançar.\nEl noi no sembla d’aquella època sinó d’aquesta; la foto interroga el temps mateix i les seves vicissituds; el tremolós semblant de l’actualitat queda situat davant dels emblemes i senyals del passat, i l’efecte en l’espectador […] és de perplexitat, perquè la nostra […] indagació es torna irresoluta entre aquest passat [… ] piadós i el aprensiu futur del nen.\nEl conflicte irresolut entre àrabs i israelians […] segueix sent una aguda espina clavada al cor de les Nacions Unides […] i de la comunitat internacional.\nEn efecte, es veu que la reforma iniciada ha deixat a l’ombra una qüestió irresolta: com tractar les violacions de drets humans comeses – directament o indirectament – però a escala mundial per entitats com ara el FMI, el Banc Mundial, l’OMC , les societats transnacionals o fins i tot les missions de manteniment de la pau de l’ONU i de l’OTAN, actors importants […] de l’escena internacional?\nEn alguns casos, el Comitè Executiu […] va jutjar més apropiat deixar que […] subsistissin diferències irresolutas en lloc d’insistir […] en la reunió o la reconciliació.


Avui us vull explicar una història molt misteriosa i interessant: és la història d'una CIUTAT PERDUDA, una ciutat de fa cents i cents d'anys.\nImagineu que tot caminant per la selva, amb arbres i animals de tota mena, trobeu una ciutat abandonada de molts segles enrere. Oi que seria increïble? Doncs això es el que va succeir l'any 1975, quan va ser descoberta la Ciutat Perduda.\nLA CIUTAT PERDUDA ES TROBA A LA SIERRA NEVADA DE SANTA MARTA, A COLÒMBIA.\nEs tracta d'una ciutat construïda pel poble indi dels tayrona en el segle VII d.C. Imagineu si n'es, d'antiga... i només fa trenta-cinc anys que fou descoberta enmig de la selva!\nTot i que els arqueòlegs diuen que la ciutat va ser abandonada durant el segle XVI o XVII, encara conserva cases, camins, escales de pedra, places, canals i fins i tot hi ha terrasses! Està construïda al cim de grans turons, a uns 1.200 metres d'altitud, on és molt difícil arribar; és per aquest motiu que la ciutat no va poder ser colonitzada després del descobriment d'Amèrica. Els tayrona eren un poble molt preparat!\nNomés es pot arribar a la Ciutat Perduda caminant! S'ha de estar en bona forma física, ja que cal caminar durant tres dies per la selva, dormint i menjant amb els animals en plena natura.\nL'accés a la ciutat és molt difícil: has de pujar per unes escales de pedra molt inclina inclinades en fila índia perquè són molt estretes. Quan per fi hi arribes, veus un conjunt de murs comunicats entre ells per terrasses i plataformes, damunt les quals els tayrona construïen les cases i els magatzems d'aliments.\nCom podeu veure, no tan sols trobem aventures fascinants en les pel·lícules: arreu del món hi ha llocs increïbles per a visitar i explorar, on nosaltres mateixos podem ser els protagonistes de la nostra història!\nText i fotografies: Alicia García


Dental Catalunya promovent la salut bucodental directament als col.legis - Dental Catalunya\nDental Catalunya promovent la salut bucodental directament als col.legis\nadmin-dentalCatalunya 14/12/2016 notícies\nCom estableix la nostra Direcció Mèdica, la praxis odontològica de DENTAL Catalunya neix d’un enfocament cap a la prevenció. La nostra relació amb al pacient no es basa merament en el tractament de patologies i problemes dentals, de la mateixa forma que tampoc acaba al final del tractament, sinó que en fem un seguiment continuat, revisions periòdiques i no l’abandonem. Com que paraules són paraules i fets són fets, aqui teniu DENTAL Catalunya promovent la salut bucodental directament als col.legis. A la foto, el nostre equip de Dental Igualada, amb l’Eva i la Marielo, ambdúes higienistes, treballant amb els nens per tal de generar consciència de la importància de mantenir unes pautes higièniques correctes per tal de gaudir d’una boca sana i que aquesta ens acompany tota la vida. Hi ha tot un calendari d’accions programades directament amb els col.legis per tal de fer difusió i conscienciació a Manresa i Berga..\nAnterior Entrada anterior: Dental Igualada patrocinarà la 8a Duatló d’Òdena 2016\nSiguiente Entrada siguiente: El Premi Nadal 2016 Víctor del Árbol a Dental Catalunya


Gandia es prepara per a la nova normalitat del comerç i l'hostaleria - Diari Serpis\nGandia es prepara per a la nova normalitat del comerç i l’hostaleria\n– Comerç Gandia informa de les condicions provisionals per a la reobertura d’establiments i terrasses el dilluns pròxim\n– L’11 de maig s’iniciaria la Fase I de l’estat d’alarma per la COVID-19. Per aquesta raó, s’ha elaborat una previsió resumida dels principals aspectes a tindre en compte, tant pel sector comercial com l’hostaler.\n– La informació detallada es pot consultar al web de l’Urbalab Gandia: https://www.urbalabgandia.com/tot-el-que-has-de-saber-per-a-reiniciar-lactivitat/\n– Per a qualsevol dubte, també s’ha habilitat el número de telèfon 96 959 597 i el correu: autonomosyempresascovid19@gandia.org\n– Durant els pròxims dies s’informarà de forma personalitzada als establiments amb una guia de consells.\nL’àrea de Polítiques Econòmiques i Comerç, que dirigeix el regidor Ferran Martínez, ha volgut informar els establiments comercials i el sector hostaler de les condicions previstes de reobertura (de locals i terrasses, respectivament), per al pròxim dilluns 11 de maig, data en la qual donaria inici, segons l’anunci del Govern central, la Fase I al nostre territori.\nReobertura dels establiments i locals comercials detallistes i de prestació de serveis assimilats. (Excepció d’aquells que tinguen una superfície de més de 400 metres quadrats, així com centres comercials o parcs comercials o que es troben dins dels mateixos sense accés directe i independent):\nLocals comercials aforament 30%.\nSi hi ha unes quantes plantes el 30% en cada planta.\nEs garantirà la distància mínima de 2 m entre clients, si no és possible, es permetrà un sol client dins del local. Horari d’atenció amb servei prioritari per a majors de 65 anys.\nMesures d’higiene exigibles als establiments i locals amb obertura al públic.\nNeteja i desinfecció de les instal·lacions almenys dos vegades al dia, sent una d’elles obligatòriament al final d’aquest.\nEs procedirà al llavat i desinfecció diària dels uniformes i roba de treball.\nTots els establiments, així com els mercats a l’aire lliure hauran de disposar de papereres que hauran de ser netejades de forma freqüent i almenys una vegada al dia.\nEn els establiments que hi haja ascensor o muntacàrregues l’ocupació serà d’una persona, llevat que siga possible garantir la separació de dos metres, o en casos de persones que precisen assistència es permetrà un acompanyant.\nNo s’utilitzaran els serveis dels establiments comercials per part dels clients, excepte en cas estrictament necessari i es procedirà immediatament a la seua neteja.\nMesures d’higiene i/o de prevenció per al personal treballador dels establiments i locals que òbriguen al públic:\nNo podran incorporar-se als seus llocs de treball: Persones amb diagnòstic de COVID-19 o amb símptomes. Ni treballadors/es que es troben en període de quarantena domiciliària per contacte amb alguna persona amb símptomes o diagnosticada.\nS’assegurarà que tots els treballadors compten amb equips de protecció individual i gels hidroalcohòlics i/o aigua i sabó.\nL’ús de màscares serà obligatori quan no puga garantir-se la distància de seguretat de dos metres entre el treballador i el client o entre els mateixos treballadors.\nEl fitxatge amb empremta dactilar serà substituït per un altre sistema de control horari.\nLa distància entre venedor i client serà de, almenys, un metre quan es compte amb elements de protecció o barreres. O de dos metres sense aquests elements.\nEn els llocs dels mercats a l’aire lliure i els vianants serà de dos metres.\nEn el cas de les perruqueries, centres d’estètica o fisioteràpia, que no puguen garantir la distància de seguretat, s’haurà d’utilitzar l’equip de protecció individual tant del treballador com del client, havent d’assegurar la distància de 2 metres entre els clients.\nSi un treballador començara a tindre símptomes compatibles amb la malaltia, es contactarà immediatament amb el telèfon habilitat i haurà d’abandonar el seu lloc de treball.\nMesures relatives a la higiene dels clients en l’interior d’establiments i locals i en els mercats a l’aire lliure o de venda no sedentària en la via pública:\nEl temps de permanència en els establiments serà l’estrictament necessari.\nEls establiments així com els mercats a l’aire lliure hauran d’assenyalar la distància de seguretat de dos metres entre clients.\nEls establiments hauran de posar a disposició del públic dispensador de gel hidroalcohòlic. Sent recomanats aquests dispensadors també als voltants dels mercats a l’aire lliure o de venda no sedentària en la via pública.\nEn els establiments així com els mercats a l’aire lliure o de venda no sedentària en la via pública, que compten amb zones d’autoservei, haurà de prestar el servei un treballador de l’establiment o mercat.\nEn els establiments del sector tèxtil, els provadors hauran d’utilitzar-se per una única persona, després es desinfectaran.\nEn el cas que un client es prove una peça que no adquirisca, el titular de l’establiment haurà d’higienitzar-la.\nMesures en matèria d’aforament per als establiments i locals oberts al públic:\nEls establiments hauran d’exposar al públic l’aforament de cada local i assegurar que es respecte així la distància de seguretat de dos metres.\nEls establiments hauran d’establir sistemes de recompte i control de l’aforament.\nEn els establiments que disposen d’aparcaments propis per als seus empleats i clients, quan els lectors de «tiquets» i targetes d’empleats no poguera realitzar-se de manera automàtica sense contacte, serà substituït per un control manual i continu per part del personal de seguretat, per a millor seguiment de les normes d’aforament.\nReobertura de les terrasses dels establiments d’hostaleria i restauració.\nLimitació del 50% de les taules permeses l’any immediatament anterior basant-se en la corresponent llicència municipal.\nDistància física de 2 metres entre les taules o agrupacions de taules.\nEn cas de necessitar ampliació de terrassa, caldrà sol·licitar-la pels conductes habituals. Es resoldrà d’acord amb la legislació vigent.\nS’autoritzen les reunions fins a un màxim de deu persones per taula o agrupació de taules.\nMesures d’higiene i/o prevenció en la prestació del servei en terrasses:\nNeteja i desinfecció de l’equipament de la terrassa\nEs prioritzarà la utilització d’estovalles d’un sol ús per a cobrir les taules. Ha d’evitar-se l’ús de la mateixa amb distints clients.\nS’haurà de posar a disposició del públic dispensador de gel hidroalcohòlic.\nEs fomentarà el pagament amb targeta i es desinfectarà el datàfon després del seu ús.\nS’evitarà l’ús de cartes d’ús comú optant per l’ús de dispositius electrònics propis.\nEls elements auxiliars del servei, s’emmagatzemaran en recintes tancats.\nS’eliminaran productes d’autoservei (portaescuradents, setrilleres…), prioritzant monodosis d’un sol ús.\nL’ocupació màxima dels banys pels clients serà d’una persona, llevat que puguen precisar assistència.\nHaurà de procedir-se a la desinfecció dels banys, com a mínim, sis vegades al dia.\nMesures d’higiene i/o de prevenció per al personal treballador:\nEl titular de l’activitat s’assegurarà que tots els treballadors compten amb equips de protecció individual i de què tinguen gels hidroalcohòlics i/o aigua i sabó.\nS’habilitarà un espai perquè el treballador puga canviar-se de roba i calçat en arribar al centre de treball i en finalitzar el seu torn.\nLes mesures de distància previstes hauran de complir-se en els vestuaris, taquilles i banys dels treballadors.\nSi un treballador començara a tindre símptomes, es contactarà immediatament amb el telèfon habilitat i abandonarà el seu lloc de treball.\nDes del departament de Comerç es recorda que aquesta és només una previsió de normes, moltes de les quals estan pendents de la seua publicació per part de les autoritats sanitàries, però es recomana el seu compliment.\nLa normativa publicada fins ara es pot consultar a la pàgina web de l’Urbalab Gandia: https://www.urbalabgandia.com/tot-el-que-has-de-saber-per-a-reiniciar-lactivitat/\nPer a qualsevol dubte, també s’ha habilitat el número de telèfon 96 959 597 i el correu: autonomosyempresascovid19@gandia.org\nDurant els pròxims dies s’informarà de forma personalitzada als establiments amb una guia de consells.\nArticle anteriorCs Gandia aplaudeix les mesures aprovades contra el coronavirus\nArticle següentRepunte de nous casos positius amb un ‘percentatge de creixement de l’1,38% a la Comunitat Valenciana\nTot enllestit per a les jornades “Alfons X el Savi, músic” en el CIMM de Valldigna\nEstel·lar actuació de l’equip d’Halterofília de l’AC Gandia


tens un racó dalt del món: de març 2015\nPublicat por Jesús M. Tibau at 20:36 Cap comentari: Víncles a aquesta entrada\n“Massa sal”, es queixa, però no parla de l’amanida. A la nit tindrà una set infinita.\nPostres de músic ha estat escollit el meu llibre més representatiu, com s'explica al blog de la Biblioteca Marcel·lí Domingo, on es pot veure el resum de la votació, per formar part de l'exposició LLIBRES AL CARRER de la propera Fira del llibre ebrenc de Móra d'Ebre.\nÉs el que jo m'imaginava. Postres de músic, el meu segon recull de relats, ha estat el meu llibre més venut i, possiblement, el més llegit. Això es deu, sense dubte, a l'aval del Premi Marian Vayreda.\nA la col·lecció d'Edicions Baula, Contes Desexplicats, trobareu personatges i relats clàssics capgirats com un mitjó. Amb arguments plens de sorpreses i molt d’humor que faran volar la imaginació dels primers lectors.\n"guapos i guapes només ho sou vosaltres per a mi", ens diu el nostre fill. Sé que això no durarà sempre, o almenys així ho espero, però mentrestant gaudeixo d'aquest privilegi.\nIfeelbook editors, 2014\nAvui visita guiada al Museu de Tortosa per a explicar el procés de restauració de diverses peces. Ens expliquen detalls de tècniques i processos que segurament no retindré a la memòria, però en aquest tipus de xerrades hi vaig per a gaudir del moment.\nEntre altres coses, ens parlen de dos tipus d'actuacions: per a restaurar l'objecte, i per a intentar que envelleixi el millor possible. Rumio quina de les dues actuacions necessaria jo ara mateix.\nTambé expliquen les diverses restauracions que s'han fet al llarg del temps, sempre amb la millor de les intencions, però que en alguns casos han contribuït a malmetre l'obra. L'última restauració és la bona, la que corregeix les anteriors. Suposo que cada generació aporta el seu granet de sorra, o l'arrenca, i creu estar en poder de la veritat. Evolucionem, aprenem, corregiem errors, que no és poc.\nPatufet, on ets? Troba el Patufet per Catalunya, de Roger Roig i Hugo Prades\nEl Patufet, expert en descobrir les tradicions catalanes als infants, s'ha amagat ara en diferents paisatges de Catalunya, com ara Barcelona, Tarragona, Girona, Lleida, Tortosa, Berga, Montblanc... Però, alerta!, perquè no va mai sol: també hauràs de cercar la Patufeta, el Patufot, el Patuf i una llarga rècula d'elements a cada làmina. Diversió garantida per a petits i grans!\nMolt sovint agafo imatges de fotografies, il·lustracions, pintures, etc, d'altres persones, per a inspirar-me i escriure un petit text al blog.\nFa poc, però , el joc de complicitats ha estat a la inversa, i una de les meves fotos al riu Ebre va inspirar aquest haikú a l'escriptora Conxita Jiménez:\nLa llum marcida\nrenaix amb la nuesa\nd'un feix de branques\nA més, en motiu del passat Dia Municipa de la Poesia, Conxita va incloure aquesta foto i l'haikú, en aquest recull que es pot veure a la web de la Institució de les Lletres Catalanes.\nVaig, lliure de petjades; els ulls no són esclaus.\nInspirat en una pintura d'Adolf Comes.\nPublicat por Jesús M. Tibau at 19:57 Cap comentari: Víncles a aquesta entrada\nLa Mostra Oberta de Poesiad’Alcanar arriba a la 6a edició, i crec que la podem considerar d’exitosa i, per aquest motiu, vull exclamar tres bravos!\nBravo pel Tomàs Camacho, ànima, cor i cervell de la Mostra. Tomàs ens acull a Alcanar amb un somriure plaent, que reconforta, amb els efectes d’una càlida abraçada. Gràcies al seu tarannà, tot discorre amb facilitat, llisca suau i agradable, i es respira un aire de serenor i amistat.\nBravo per l’Ajuntament d’Alcanar, sense l’aposta del qual la Mostra no seria possible. Gràcies per no buscar el rendiment ràpid i segur, el resultat fàcil, i confiar en la cultura com a forma de difusió i enriquiment d’un poble.\nI, per què no?, bravo per tots i totes que participem, gent senzilla, veterans uns, novells altres, tots com a iguals, que arribem d’arreu sense buscar cap premi, sense avarícia ni càlculs, alegrement, pel plaer de compartir, sumar i emocionar-nos.\nEnguany arribo a Alcanar tard, em perdo la meitat dels poemes recitats i les encaixades de mans inicials, però ha estat per acompanyar un amic en un moment difícil. Vindre tard, però, m’ha donat una visió diferent de la Mostra: la satisfacció d’arribar a la sala d’actes de la Biblioteca i veure-la plena de gom a gom. Agafo una cadira de fora i em col·loco en un espai buit, envaint el passadís. I em trec el bloc de notes, amic fidel que sempre necessito al costat. A primer cop d’ull, ja veig cares conegudes, i també clatells que, de tant en tant, es giren i m’envien un silenciós somriure de benvinguda.\nMés fotos dels participants en aquest enllaç\nEl so dels tambors tenen quelcom de primitiu, de bàsic, que l’impulsa a sortir al carrer quan els escolta o, com a mínim, a treure el cap pel balcó. Si el so, a més, arriba quan la nit comença a fer-se mestressa de l’ànim, l’impacte encara és major. Avui, però, el so no l’agafa per sorpresa, sinó que acudeix a una cita anual, precedida per l’olor de la cera que crema. És Setmana Santa, i la ciutat es passeja a si mateixa vestida de vellut, i la remor de peus acompanya la processó que passa tot just per davall de casa seva. Els misteris llueixen rostres angoixats, llàgrimes de plata cauen sobre les ferides obertes que espantaven el xiquet que va ser un dia. Recorda com l’aterria de petit entrar a l’església i encarar-se al patiment que lluïen les imatges i que el feien sentir culpable, no sabia ben bé per què.\nUna fanfàrria de cornetes s’obre camí entre el silenci i els passos, farcits de flors, avancen a ritme humà. Les confrariescompeteixen en nombre i el públic que s’acumula a la vorera respira en silenci. Una de les vestes el saluda amb el braç des del carrer. Deu ser algú que el coneix i que no sap distingir rere el morat que l’amaga. Respon per quedar bé, però sense massa estridències, per no cridar l’atenció, fins que s’adona que la persona al·ludida és un veí de dalt. Entra al menjador i abaixa el volum de la tele.\nEditorial Alpina. Marcòlic col·lecció.\nEm plau explicar-vos una nova col·laboració en un llibre, aquest cop, eròritc. Per pur plaer és una novel·la eròtica. O més que una novel·la, un recull de contes, microcontes, imatges, poemes, jocs de paraules i intercanvis d’allò més eròtics. Un recull de textos i imatges destinats a fer-te somriure, a pujar una mica la temperatura i a fer-te gaudir de la lectura, del joc, de la fantasia, de l’erotisme i de les ganes. Això sí, sense cap pretensió. Només per pur plaer.\nPer pur plaer està dividit en dues parts. La primera, Entrant en matèria, són relats escrits per Marina Martori que parlen sobre el plaer en solitari. La segona, Matèria en Fusió, són relats i imatges que d’altres autors han “regalat” a la Marina Martori i que ella ha retornat, amb un conte resposta... és a dir, són més relats eròtics a moltes veus.\nQui col·labora a Per pur plaer?\nEloi Vila, Carme Sánchez, Joan Tharrats, Ada Parellada, La dansa del ganxo, Raül Romeva, Teresa Sagrera, Miquel Martín, Núria Pujolàs, Àlex Sastre, Carme Ballús, Montserrat Aloy, Josep Villagrasa, Jaume Prat, Jordi Masó, Carol Badillo, Jesús M. Tibau i les imatges de Jordi Clotas, Eixuga’t i tornem-hi, Manolo Silva i Juan Carlos Hinojosa.\nLa meva participació m'ha portat a explorar nous gèneres amb els meus nanocontes.\nPublicat por Jesús M. Tibau at 20:21 Cap comentari: Víncles a aquesta entrada\nDemà dilluns serà un dia molt especial. Convidat a l'escola i institut de Cornudella. Torno al col·legi del meu poble. Jo el xiquet, jo l'escriptor.\nPublicat por Jesús M. Tibau at 10:25 Cap comentari: Víncles a aquesta entrada\nEtiquetes: Cornudella, ensenyament\n"Ja ha arribat la primavera", s'acostuma a dir. Però som nosaltres qui arribem a la primavera. Nosaltres, els viatges; els dies, l'aventura.\nLes rectes no tenen principi ni final. Això vol dir que no saben on és el seu centre.\nAquest dissabte 21 de març al matí, acudiré a una de les cites anuals: la Mostra Oberta de Poesia a Alcanar, que organitza l'amic Tomàs Camacho.\nMés informació al blog de la Mostra.\nL'amic Jesús Ferré, intrèpid internauta i boig deliciós, m'informa que em trobo inclòs al llibre de Saül Gordillo Sobirania.cat, 10 anys de la revolta política catalana a internet, com podeu veure a l'índex onomàstic.\nEl nostre fill no para en tot el dia, i de nit, déu n’hi do com es mou. De vegades, quan me’n vaig a dormir, me’l trobo destapat damunt la flassada amb el cap on hauria de tindre els peus. Tinc dues opcions; o aixecar-lo amb cura que no es desperti, sense que em faci mal l’esquena, i posar-lo al lloc, o fer girar el món. És tard i estic cansat. De moment el moc a ell, i això de canviar el món m’ho poso com a deures per a demà.\nAquesta activitat, d'entrada lliure, l'organitza els Serveis Territorials del Departament de Cultura a les Terres de l'Ebre. A més, s'organitzen activitats a les biblioteques comarcals del territori, que podeu veure en aquest enllaç.\n"Si fas les passes massa curtes, trepitjaràs moltes formigues".\nProverbi xinès, s. III (o no).\nEls rànquings sovint apareixen per tot arreu. Jo també estic temptat de fer els meus propis rànquings: llistes dels meus llibres preferits, les pel·lícules, les cançons. Si no ho faig, potser és pel meu caràcter indecís, per la impossibilitat de tancar la llista i coimentre alguna injustícia.\nPerò si ara mateix hagués de fer una llista dels millors programes de televió, segurament inclouria Òpera en texans, conduït per Ramon Gener i que emetia Televisió de Catalunya i ara es pot veure a La 2 amb el nom de This is opera.\nUna magnífica demostració del bé que combina la música, la cultura, la diversió, l'emoció, la passió, la vehemència, l'enginy, l'originalitat, el talent... Me'n miraria un darrere l'altre, si tingués més temps.\nGràcies per aquest regal a qui ho hagi fet possible.\n"Si fas les passes molt grans, t'oblidaran les formigues".\nProverbi nepalès, s. II (o no).\nLa Fira del Llibre Ebrenc us convida a participar a l'elecció dels llibres que formaran part de l'activitat LLIBRES AL CARRER, que ja va realitzar fa uns anys.\nA través de 10 biblioteques de les Terres de l'Ebre, s'han escollit dels escriptors/es i els lectors, amb els seus votos, triaran quin és el seu llibre més representatiu, i que formarà part d'¡aquesta exposició de portades.\nJo tinc l'honor de ser un dels 10 autors, en representació dela Biblioteca de Tortosa.\nA la mateixa Biblioteca, o en aquest enllaç del seu facebook, poden votar quin creieu que és el meu llibre més representatiu.\nAquestes són les 10 biblioteques i els 10 autors/es dels quals s'ha d'escollir el llibre que formarà part de l'exposició:\nAMPOSTA: Yannick Garcia\nALCANAR: Albert Roig\nTORTOSA: Jesús M. Tibau\nSANTA BÀRBARA: Zoraida Burgos\nLA RÀPITA: Emili Rosales\nROQUETES: Miquel Esteve\nFLIX: Marta Rojals\nULLDECONA: Josep Igual\nGANDESA: Carme Meix\nMÓRA D’EBRE: Cinta Mulet\nFuminista. Que defensa els drets de les dones, però només en aparença.\n'No ens calia estudiar tant', el llibre d'articles de Marta Rojals en què retrata la precarietat, la incertesa o la vulnerabilitat que han marcat la generació que va créixer en la societat de la bombolla. Però també les misèries i esperances d’una època de crisi. Aquest recull ens fa riure, indignar-nos i emocionar-nos amb els retalls de vida que cada setmana publica a Vilaweb. Petites joies escrites amb l’astúcia i la ironia que l’han convertida en una de les veus més celebrades de la literatura actual.\n"Els homes volen ésser escoltats. És el que els agrada més. Els agrada més que els diners, que les dones i que menjar i beure bé. Un home escoltat esdevé un fatxenda absolutament feliç."\nPublicat por Jesús M. Tibau at 8:41 Cap comentari: Víncles a aquesta entrada\n"Si el desert no et parla, no seràs tu el sord?" Proverbi bereber, s XII (o no).\nPublicat por Jesús M. Tibau at 20:43 Cap comentari: Víncles a aquesta entrada\nLi entreguen la medalla d'or de la Generalitat a Neus Català. Està gran, no es pot aixecar, però només en sentit literal.\nPujar al cel m'allunya de terra; tot no es pot tindre.\nDels blancs no és la batalla, de les roques no és l'aresta. Muntanyes de colors.\nInspirat en una obra d'Ariadna Mangrané.\nbuit de març. Data en què se celebren les paraules a favor de la dona treballadora, buides de contingut.\nPublicat por Jesús M. Tibau at 12:30 5 comentaris: Víncles a aquesta entrada\n“Una experiència sexuada [la del climateri] que es diu en aquests versos amb una veu pròpia i arrelada en un viure conscient i tenaç. Una veu de dona que salta per damunt dels tòpics sobre la menopausa i dóna un altre nom a totes les pèrdues que li travessen el cos, la ment i l’ànima.”\n-Papa, has vist quantes monedes t'he donat?\n-Sí, els besitos són monedes, i les abraçades, bitllets.\n“Si la merla canta quan floreix la ginesta, el sol es pon sense recança”. Proverbi croat (o no)\nLliure, fins i tot si cau, l'ànima\nInspirat en una obra d'Antònia Ripoll.\nXXVI Premi Literari Vila d’Ascó\nLa prosa detallista i el rigor històric al servei d’una revolució gairebé obligada defineixen La mainadera d’Eugène Bourmont: una mirada fresca al Trienni Liberarl, rerefons de la quotidianitat d’una familia burguesa de Blanes. Els tràngols d’un industrial, les intrigues de la seva dona, les misèries de les minyones i sobretot les peripècies de la mainadera, s’entortolliguen amb les històries de vilatans i forasters, particularment amb les d’un capità francès, un dels Cent Mil Fills de Sant Lluís.\nLa nit no s'amaga, s'il·lumina.\nFoto de David Jiménez. Carrer Montcada de Tortosa\nNedo entre peixos de colors, dins i fora de l'aigua.\nUn altre dels meus nanocontes, de gènere negre, al blog de La bona confitura.\nUs convido a col·laborar amb aquest blog.\nPublicat por Jesús M. Tibau at 12:39 Cap comentari: Víncles a aquesta entrada


Diumenge passat el femení del CH Mataró es desplaçava a Terrassa per jugar davant l’Sfèric, un equip de la part baixa de la taula, en un partit on, si les mataronines guanyaven i els Reus Deportiu no ho feia, aconseguirien l’ascens a OK Lliga. Però cap de les dues coses es va donar, el Reus va guanyar i el CH Mataró va empatar a 0 gols davant un Terrassa que es va reforçar amb jugadores del primer equip que juga a OK Lliga.\nEl partit davant el conjunt egarenc va estar molt obert i tots dos equips van disposar de nombroses ocasions per aconseguir més d’un gol, però les porteres dels dos equips van estar molt encertades i ho van aturar tot deixant la seva porteria a zero.\nAra, després d’aquest empat, el CH Mataró és segon amb 50 punts, els mateixos que el Manlleu B i que el Reus Deportiu que són primer i tercer respectivament. Hem de recordar que el Manlleu com que és un filial no pot pujar, per tant pujaria el CH Mataró a la màxima catagoria estatal, ja que té el gol average a favor davant el Reus Deportiu, l’únic equip que pot evitar l’ascens mataroní. Aquest dissabte dia 5 d’abril l’equip mataroní jugarà el darrer partit de lliga a casa davant el Voltregà, si les mataronins guanyen o sumen més punts que el Reus Deportiu seran equip d’OK Lliga.\nSFERIC TERRASSA - CH MATARÓ 0-0\nCH MATARÓ: Erika Arellano (portera), Xantal Piqué (capitana), Ona Castellví, Carla Fontdegloria, Marta Soler, Júlia Canal, Clara Ràfols.


Jordi Navarro: "Rojo separatista" votant contra la governadora\n"Rojo separatista" votant contra la governadora\nDimarts 26 de març, la CUP presenta una moció per declarar la Delegada del Govern a Catalunya Maria de los Llanos de Luna, persona non grata a la ciutat. La seva manifesta catalanofòbia, la seva hostilitat reiterada envers el poble de Catalunya i la seva obsessió identitària, l'ha dut a perseguir municipis i Ajuntaments que han destacat pel seu compromís amb el procés sobiranista català.\nDavant d'aquest atac desfermat, la CUP va decidir fer ús dels mecanismes democràtics i presentar una moció per declarar la "Governadora" persona non grata. I ves per on, que els regidors considerats "rojos separatistes" van ser els impulsors de la moció i els qui la van defensar. En Carles va fer la presentació i jo mateix vaig aprofitar l'ocasió per dir a la portaveu popular que l'obsessió amb Catalunya d'alguns càrrecs del PP és la mateixa que tenien les autoritats franquistes de l'època.\nEls "rojos separatistes" eren reprimits pels antecessors de l'actual partit que governa l'estat espanyol. Uns antecessors anticatalans viscerals que sens dubte van trobar un bon relleu en l'actual PP, un partit fabricat per a l'ocasió i que recull bona part dels valors d'aquells càrrecs franquistes que tant van combatre els Països Catalans. Doncs bé, el dimarts passat els "rojos separatistes" van poder votar per declarar Llanos de Luna persona non grata a Girona. I la decisió democràtica adoptada pel Ple no ha agradat als dirigents del PP. Enric Millo, un personatge ridícul i insignificant, va protestar el dimecres passat, i de quina manera! Que s'hi posin fulles i que s'ho agafin amb calma. De "rojos separatistas" cada cop n'hi ha més, i més disposats que mai a seguir treballant per l'alliberament social i nacionl del poble català.


Parlem de les nostres empreses: Làser Marí – Cervera Economia\nLàser Marí ofereix la creació i el desenvolupament de peces de metall a través del procés de transformació del metall amb la tècnica de tall per làser i plegat. Treballen per a empreses i particulars. El 100% de la feina la realitzen per a empreses de Catalunya.\nLa matèria primera són xapes de metall i el que habitualment realitzen són peces per a productes de decoració, materials agrícoles, materials industrials, cartells de botigues…\nConcretament a Cervera, han treballat en la realització de cartells de botigues i les baranes del motor home del Marc Màrquez.\nDel servei que ofereixen només hi ha 5 empreses a Lleida. Són especialistes en el desenvolupament de la part més tècnica de disseny del producte. Tenen una plegadora de metall amb potència per a peces de 4 metres de llarg i la màquina del làser té una capacitat de 4.000 mil.límitres x 2.000 mil.límitres amb gruixos de 15 mil.límitres d’espessor.\nTot i ser una empresa de nova creació, el seu objectiu és anar creixent i ampliant-se en funció de la demanda del mercat.\nCàrrec anterior: Motodual guanya el 15è Premi Jove Emprenedor de la Segarra\nSegüent post: Parlem de les nostres empreses: Mobel Linea


Fes-te Soci\t\tMaresme\nEm plau presentar-vos la nova delegació de PIMEC al Maresme i Barcelonès Nord. El projecte de PIMEC creix amb la voluntat de ser a prop dels seus associats i col·laborar amb les administracions i institucions en benefici de totes les pimes i autònoms del territori. El Maresme ocupa, entre les comarques catalanes, un destacat cinquè lloc per la seva contribució a la riquesa del país i ha estat seu d’una indústria tradicional que al llarg dels anys ha configurat un territori amb una gran iniciativa emprenedora. Les administracions, amb el lideratge de l’Ajuntament de Mataró, han fet possible que la comarca no quedi engolida per la proximitat a la gran concentració de recursos que representa la ciutat de Barcelona en tots els àmbits. Així, la capital del Maresme ha emprès de fa temps una sèrie d’iniciatives de promoció econòmica i en el camp de la innovació i el coneixement que, junt amb el món empresarial, han de jugar un paper molt important en el desenvolupament i creixement de la comarca. A aquest projecte s’hi sumen també les poblacions del Barcelonès Nord que, de manera natural, estan encarades en alguns aspectes cap al Maresme, per la qual cosa es poden beneficiar de les sinergies que aquest territori els pot aportar, gaudint alhora de la seva proximitat amb Barcelona. Des d’aquest web, i a través dels nostres instruments de comunicació amb els associats, us mantindrem informats de tota l’activitat que anirem desplegant a la comarca. PIMEC Maresme-Barcelonès Nord, la constituïm certament tots els associats del territori. La Comissió Executiva que em plau presidir està formada per un grup d’empresàries i empresaris empesos per la il·lusió i el compromís de servei cap a les empreses i les institucions. Us encoratjo a fer-nos arribar idees i iniciatives. Ens teniu a la vostra disposició, com sempre.\tAmbrós MartínezPresidentPIMEC Maresme - Barcelonès Nord\tSERVEIS - Maresme\nNou webpime XL; us donem més per menys!\nServei de Comunicació Corporativa\nACORDS - Maresme\nTel. 93 796 31 72 - Fax Correu electrònic: pimec.maresmebn@pimec.org\n20/05/2013 - Trobades individuals: República Dominicana. maig 2013\nPIMEC INFORMA - Maresme


BLOOM » POESIA II\nInstructorJAUME C. PONS ALORDA\nData4 oct., 2017 - 27 juny, 2018\n(72h en 36 sessions)\nTALLER D’ESCRIPTURA CREATIVA: DESENVOLUPAMENT DE PROJECTES POÈTICS\nAquest taller està dedicat a l’esmolament d’un projecte poètic en marxa. Un cop concebuts els poemes, un cop formalitzats, un cop escrits, ¿què podem fer perquè totes les peces encaixin millor dins del complex entramat col·lectiu que les enxarxa sense que això n’afecti la individualitat? Perquè un poemari també es pot llegir com un conjunt de contes, com una ambiciosa novel·la, com una obra de teatre amb mil veus o com una extraordinària producció cinematogràfica. I escriure poesia, com ja ha quedat més que demostrat, a més de ser quelcom entusiasmador, pot ser molt divertit.\nDescobrirem diferents recursos i tècniques, veus i registres, possibilitats i estils per tal de seguir adquirint una sèrie d’eines que després ens seran imprescindibles quan ens enfrontem al noble i eufòric acte de perpetuar la conjura dels versos. Els poemes ja tenen esquelet: ara cal que els omplim amb tota la carnassa que necessiten, i amb sang, vísceres, complements com artèries, dents, respiració. També aprofundirem en mètrica i veu, recitació i rapsòdia, i en la força intrínseca però també oral de cada poema i del llibre en conjunt, com si erigíssim un vast poema èpic fragmentat. Sí, encara estem perseguint una orgia textual de proporcions titàniques. Perquè un llibre de poemes és un màrtir que se sacrifica en nom de la tribu.\nEl seminari ens servirà, doncs, per a entendre de forma molt més clara, i panoràmica, els nostres projectes, i de manera específica i detallada, per pensar-los després d’haver-los escrit i trobar noves significacions, però també per arrodonir alguns dels seus engranatges interns. Les sessions s’organitzaran al voltant de problemes específics de l’escriptura, i de l’estructura, i aniran acompanyades de lectures que ens serviran per explorar solucions possibles, tant des d’un punt de vista tècnic com d’un de conceptual. Hi haurà, sobretot, carn, morbidesa i passió.\nQuè -la veu, l’origen i el destí dels pobles\nQui -les infinites màscares dels eterns personatges\nCom -l’elocució i la recitació\nQuan(t) -el temps, la durada\nDe quina copa de carn -les pèrfides estratagemes literàries\nFins quin deliri -la coixera de Byron i la mà morta de Sexton\nPer què mai -més enllà de la frontera darrera\nQue què -una panoràmica a la poesia quàntica\nQue què què -Poesia Bloom i El Club dels Poetes Mòrbids\n· L’Odissea d’Homer (trad. de C. Riba)\n· Cosmonauta de Francesc Garriga\n· La imatge de Josep Palàcios\n· Ànima gramatical de Nichita Stanescu (trad. de X. Montoliu i L. Voicu-Brey)\n· Com elles. Una antologia de Mireia Vidal-Conte (ed.)\n· Carn fresca. Poesia valenciana jove 1974 d’Amadeu Fabregat (ed.)\n· Poema a la durada de Peter Handke (trad. M. Pera)\n· Celístia de Francesc Prat\n· Tots els cavalls d’Antònia Vicens\n· Guillem Tell de Jordi Valls\n· Soliloqui del gos de Mercè Ubach\n· L’ocell a la cendra de Susanna Rafart\n· Afamats d’Ester Andorrà\n· Mil y una muertes de Corina Oproae\n· Diarios d’Alejandra Pizarnik\n· Poesia completa de Sylvia Plath (trad. de M. Abelló)\n· El cansancio ajeno. Poesía completa de Vasko Popa (trad. de D. Suznjevic)\n· Úrsula de Meritxell Cucurella-Jorba\n· La bassa de les oques de Jordi Vintró\n· Concert d’esferes de Josep M. Sala-Valldaura\n· La mètrica i el ritme de la prosa de Salvador Oliva\n· Manual de mètrica i versificació catalanes de Josep Bargalló\n· Generaciones cuánticas de Helge Kragh (trad. de Duque, Granados i Sangüesa)\n· The Hero With a Thousand Faces de Joseph Campbell\n· The Writer’s Journey de Christopher Vogler\n· Figuras del destino de Victoria Cirlot\n· Decreación d’Anne Carson\n· Cartes (1916-1918) de Sibilla Aleramo i Dino Campana (trad. de C. Arenas)\n· Breus notes sobre literatura Bloom de Gonçalo M. Tavares (trad. de P. Comellas)\nOferim la possibilitat de pagar el curs en trimestralment, en tres pagaments a un preu de 378€/trimestre (un total de 1134€). Si preferiu aquesta opció, podeu fer la reserva en aquesta pàgina però caldrà finalitzar la inscripció personalment. Recordeu que els tres pagaments són obligatoris i que no és possible matricular-se només a un dels trimestres.\nalorda, creativa, curs, escriptura, jaume, poesia, pons


Museu de la Torneria - Patrimoni natural de la Vall del Ges\nInici / Patrimoni natural\nPatrimoni natrual: Riquesa paisatgística\nLa Vall del Ges es troba ubicada al nord-est de la comarca d’Osona. Limita al nord amb el Bisaura, al nord-est amb la Garrotxa, a l’est amb el Cabrerès, a l’oest amb el riu Ter i el Voltreganès i al sud amb la Plana de Vic. Engloba el curs fluvial del riu Ges, amb el riu Fornés com a afluent. El riu Ges travessa els termes municipals de Vidrà (168 habitants), Sant Pere de Torelló (2264 h), Sant Vicenç de Torelló (1911 h) i Torelló (13269 h) abans d’abocar el seu cabal al riu Ter. El riu Fornés passa a prop de la parròquia de Sant Andreu de la Vola, veïnat de Sant Pere de Torelló, i aboca les seves aigües al riu Ges poc abans d’arribar a Sant Pere de Torelló.\nDestaca la presència del castell de Torelló, del qual només resten els fonaments del mur i part de la torre del castlà, presidint el curs baix del riu Ges i a qui devem el topònim de la major part dels municipis de la vall, un sol municipi fins a principis del segle XVII.\nEl riu Ges neix a Ciuret (Vidrà), Prepirineu, i travessa per l’estreta vall de Forat Micó per obrir-se i donar pas a la Vall de Torelló. Destaquen la Serra de Bellmunt (1246 m) amb el seu santuari, la serra de Llancers, el Puigsacalm (1515 m) i la Serralada Transversal amb Sant Julià de Cabrera (1311 m) presidint els espectaculars cingles. Tot aquest entorn muntanyenc és un marc paisatgístic de gran bellesa i, alhora, una font de riquesa per la presència de boscos diversos que contrasten amb la conca erosiva de la Plana de Vic i els seus camps de conreu. Aquests indrets enlairats són uns espectaculars miradors de la Plana, on destaca la coneguda boira fruit de la inversió tèrmica.\nLa presència de boscos és un dels principals atractius de la Vall del Ges. Destaca la presència de boscos caducifolis, en especial la fageda, a la part nord de la Serra de Bellmunt, Serra de Llancers i Cabrera. Aquests indrets, solcats per antics camins rals i de difícil accés han permès la seva conservació tot i que tradicionalment s’ha explotat aquest bosc per a l’obtenció de fusta de faig o altres espècies arbòries similars. La fageda més coneguda de la Vall del Ges és La Grevolosa, constituïda en una vall de difícil accés molt propera al coll de Barcons i a l’ermita barroca de Sant Nazari, amb uns roures i boixos espectaculars. Diversos faigs catalogats com a arbres monumentals de Catalunya i un concert de música anual, La Tardoral, donen un especial encís a aquesta fageda.\nTambé trobem el domini de la roureda al fons de la Plana de Vic i per sobre de l’alzinar a la cara sud de Bellmunt. La presència de roures a la plana, molt malmesa per l’ocupació del terreny com a camps de conreu és deguda a la inversió tèrmica. La seva aparició en alçada per damunt de l’alzinar és fruit de la major humitat i menor temperatura que es dóna en alçada. Sovint, però, l’alzinar i la roureda formen un bosc mixt (castell de Torelló). L’alzinar domina a la part més baixa de la serra de Bellmunt, és el bosc més abundant als tres municipis de la Vall de Torelló. Aquest bosc, tradicionalment aprofitat per a l’obtenció de carbó vegetal i fusta, se segueix aprofitant per a obtenir llenya.\nQueda encara una altra formació arbòria destacable, el bosc de ribera. Una mena de vegetació distribuïda en forma tubular, vista des de l’aire, ens indica el pas d’un curs fluvial o d’un rierol. A la Vall del Ges ha desaparegut en part per la plantació de pollancredes o espècies similars. Espècies com el vern i el salze tenen més presència a la riba del Ter.\nOrogràficament cal destacar la presència de turons testimoni (Bad lands) de marga gris blavenca característica de la Plana de Vic, sovint aixaragallats per l’erosió dels xàfecs freqüents de la contrada. Aquest turons acostumen a tenir claps d’alzinar o roureda.\nPel que fa als testimonis antròpics de la Vall del Ges es poden destacar l’ermita de Bellmunt, Sant Nazari, Sant Andreu de la Vola, Sant Roc, Sant Julià de Cabrera (Cabrerès), l’ermita romànica de Sant Vicenç de Torelló, del segle XII, Lurdes de Madiroles (Puigagut), les esglésies parroquials de Sant Pere de Torelló i Torelló, el santuari de Rocaprevera i l’ermita de la Coromina, totes dues obra de l’arquitecte Josep Maria Pericas. Castells o restes de fortificacions: castell de Torelló, castell de Curull, castell de la Vinyeta, Castell d’Orís. Molins de riu: Molí de la Riera (Sant Pere de Torelló), visitable actualment; i restes d’antics molins molt malmesos pel pas del temps: Bracons, Salgueda, Pigrau, Parracs, Ca l’Andreu, Puigbacó, Malianta, Coromina o el de l’Espona de Saderra o el salt del Mir (Santa Maria de Besora). Colònies industrials: La Mambla (Orís), Borgonyà i Vila-seca (Sant Vicenç de Torelló), El Pelut (Orís), La Coromina (Torelló) i La Farga Lacambra (Masies de Voltregà). Fàbriques de riu: Can Blanc, Cal Feiner (xemeneia), Can Tarrés. Finalment: les torneries de la Vall del Ges.\nPanor�mica de la Vall de Ges [+]\nSant Gen�s (Or�s) [+]\nPanor�mica de Cabrera i Bellmunt [+]\nPanor�mica del Castell d'Or�s [+]\nVall del Ges [+]\nRiu Ter [+]


Información (videos inicio wantigua)\nLa tramitació d'expedients en els programes d'IVACE és electrònica. La presentació electrònica requereix que el sol·licitant dispose de signatura electrònica, bé amb certificat reconegut d'entitat, bé amb el certificat reconegut per a ciutadans (persones físiques), emesos per l'ACCV (Agència de Tecnologia i Certificació Electrònica), DNI electrònic, FNMT (Fàbrica Nacional de Moneda i Timbre) i tots aquells acceptats per la plataforma d'@signatura.\nAquest certificat digital pot obtenir-se en qualsevol dels punts de registre d'usuaris (PRU), autoritzats per l'ACCV, existents a la Comunitat Valenciana. L'emissió del certificat digital és un tràmit breu, entre 5 i 10 minuts, i es realitza personant-se amb el DNI, NIE o passaport espanyol en vigor en qualsevol dels punts autoritzats que es relacionen en l'enllaç anterior i en el qual pot localitzar el més pròxim a la seua ubicació. En la Ciutat Administrativa 9 d'Octubre (CA9O) - Torre 1 (València) s'ofereix la possibilitat d'obtenir el certificat digital.\nTinga en compte que, si el certificat a obtenir és d'entitat, el tràmit d'obtenció requereix més temps que si és de ciutadà. L'experiència de convocatòries anteriors aconsella no deixar per a l'últim dia el tràmit de sol·licitud telemàtica, per a evitar possibles incidències tècniques.\nLa tramitació electrònica es realitza presentant la documentació en el registre electrònic de l'IVACE, al que s'accedeix a través dels enllaços disponibles en la web d'IVACE o de la Generalitat Valenciana.\nPer a presentar una sol·licitud pot accedir a la pàgina del programa disponible en www.ivace.es i en la columna de la dreta trobarà els models i enllaços necessaris per a la tramitació de sol·licituds de nous expedients o el pagament dels ja justificats.\nEs formalitza emplenant un formulari amb les dades del sol·licitant (contacte, grandària, econòmics, vinculacions, polítiques horitzontals), dades del projecte (ubicació, pressupost) i una sèrie de declaracions (compliment de normatives, minimis o altres ajudes). Haurà de registrar-se per tant amb la signatura d'empresa o representant legal.\nEl procés d'emplenament d'una sol·licitud no és necessari realitzar-ho en una única sessió. Si necessita abandonar l'aplicació la seua sol·licitud quedarà disponible en la seua Carpeta Ciutadana, mantenint les dades ja introduïdes per a reprendre-la quan desitge. Per a accedir a ella ha de fer-ho a partir de l'enllaç retolat com a Carpeta Ciutadana o com a Àrea Personal que sol trobar-se en la part superior dreta de tots els portals de GVA. En la web d'IVACE també disposa de l'enllaç. En aquesta Carpeta Ciutadana també podrà accedir en qualsevol moment a la informació sobre l'estat dels seus expedients i rebre les seues notificacions.\nL'aportació de documentació addicional o qualsevol comunicació relativa a una sol·licitud ja registrada, es realitza també de forma electrònica en el registre electrònic d'IVACE, fent referència al nombre d'expedient al que es vol adjuntar el document. S'accedeix seguint el procediment indicat per a la presentació de sol·licituds, però a través de l'enllaç d'aportació de documentació.\nÉs molt important que recorde que les notificacions i avisos que es produïsquen al llarg de la vida administrativa dels seus expedients es rebran en la seua Carpeta Ciutadana, aquesta àrea personal, la forma de la qual d'accés s'ha indicat en l'apartat anterior, funciona com l'adreça electrònica de referència on es remeten notificacions, requeriments d'esmena, avisos d'interès i qualsevol altre tipus de comunicació sobre la gestió de les seues sol·licituds.\nPer açò, és recomanable que revise DIÀRIAMENT la bústia de la seua Carpeta Ciutadana, per a atendre les possibles notificacions rebudes. Li recordem que atendre a l'i?mail de l'àrea personal és responsabilitat de l'empresa sol·licitant de l'ajuda.\nEl termini disponible per a llegir una notificació és de 10 dies naturals des de la seua recepció en la bústia de la seua àrea personal. Passat aqueix termini, si no s'haguera llegit, s'entendria com rebutjada amb caràcter general i desapareixeria de la seua bústia.\nTinga en compte que el rebuig d'una notificació administrativa, també per via electrònica, es fa constar en l'expedient i es tindrà per efectuat el tràmit seguint-se el procediment. Açò podria ser causa, per exemple, de minoració, revocació o reintegrament de subvencions, així com motiu d'incórrer en interessos de demora o altres pèrdues econòmiques relacionades.\nCada vegada que reba una notificació en la seua bústia de la Carpeta Ciutadana, es remetrà també un correu electrònic d'avís a l'adreça o adreces de correu electrònic que haja registrat en les seues dades de contacte de l'àrea personal, però la consulta directa i diària a la bústia permet evitar fallades de comunicació en el cas que es produïra algun error en el correu electrònic, com a activació de filtres d'spam o canvi en les persones receptores d'aqueixos correus i d'aquesta manera evitar que els terminis de recepció i lectura de notificacions s'esgoten.\n1. Si té qualsevol dificultat o problema tècnic per a accedir a l'àrea personal o a una notificació electrònica pot consultar la llista de preguntes freqüents de la GVA i seguir les instruccions que en ella s'indiquen\n2. Si té qualsevol dificultat a l'hora de realitzar els seus tràmits en IVACE, és a dir, realitzar una sol·licitud d'ajuda o una aportació de documentació, i es tracta d'un problema és en l'accés inicial al tràmit o en el procés d'identificar-se amb certificat, seguisca igualment les instruccions del punt anterior.


21/11/2018 - Europa Press\nInvestigadors de l’Institut Europeu de Qualitat del Somni, amb seu a València, han creat un matalàs intel·ligent, sota el nom de ‘Babykeeper’, que prevenen la plagiocefàlia postural en els primers mesos de vida del bebé i incorporen nanofuelles per a millorar la dissipació de calor. Entre altres innovacions, redueix el risc de mort sobtada del lactant per reinhalació de CO2, permet que canvie de color amb la febre, o inhibeix el bacteri responsable de les erupcions cutànies.\nEs tracta del primer matalàs per a bebés amb certificat sanitari a Europa i està supervisat per l’Agència Espanyola del Medicament, segons ha informat la signatura en un comunicat. El teixit tècnic i embuatat extra del seu fonga té nanofuelles que faciliten l’evacuació de l’aire encapsulat entre les fibres, “proporcionant sempre la temperatura ideal”.\n“Són aspectes importants si tenim en compte que un bebè dorm unes 9.800 hores en els seus dos primers anys de vida, i que la qualitat del descans influirà en el seu desenvolupament”, ha apuntat el director d’Innovació d’ESCI, Tomás Zamora.\nEl nou model de matalàs Babykeeper conjumina cinc anys de recerca. Desenvolupat íntegrament a Espanya, es presentarà Fira Bebès&Mamàs de Madrid, que se celebra aquest cap de setmana, i les primeres unitats se serviran al desembre a través de la web de Babykeeper.\nEl matalàs desenvolupat per ESCI incorpora un encuny, que està posat si el bebé no desenvolupa la plagiocefàlia, però que es pot llevar fàcilment si es produeix la malformació. El buit que queda, amb forma de corona, arreplega el cap i l’allibera de pressions, “potenciant així la capacitat d’acte-recuperació”.\nEl desenvolupament s’ha investigat amb bebés reals en col·laboració amb altres instituts de recerca experts en aquests assajos, que han conclòs que la pressió sobre la zona occipital dels xicotets es reduïa en un 60% amb el nou matalàs, enfront d’altres convencionals.\nAixí mateix, segons la companyia, altres avanços és que aconsegueix aconseguir reduir en un 72% el risc de mort sobtada per reinhalació de CO2, en un 48% el risc per excés de calor i en un 60% per problemes d’ergonomia. A més, la funda del matalàs està elaborada amb una tela intel·ligent capaç de modificar el seu color quan detecta que el bebé té febre, i inhibeix en un 99% la presència del bacteri estafilococo aureus, responsable d’infectar les erupcions en les pells dels bebés.\nL’Institut Europeu de Qualitat del Somni (ESCI), entitat que ha desenvolupat la recerca, amb seu a València, va nàixer de la unió de diverses empreses i professionals de la salut i el descans, amb el suport de diversos instituts tecnològics, “amb l’objectiu d’estudiar i desenvolupar noves tecnologies per a la millora de la qualitat del somni i el descans”.


Llibreria Al·lots: Les quatre estacions d'en Bru\nLes quatre estacions d'en Bru\nIl·lustrador: Zuzanna Celej\nEdició: Pagès Editors, 2016\nDins la col·lecció Nandibú acaben de publicar-se tres llibres que comparteixen certa temàtica i sensibilitat i que valdria la pena no deixar-se perdre.\nDe A veure si m’atrapes! d’Adrià Gòdia i de L’ós que volia deixar de ser petit, amb text de Ricardo Alcántara i il·lustracions de Judit Morales i Adrià Gòdia, no en parlaré, però no volia deixar d’anomenar-los com a companys de viatge del llibre de Pep Molist.\nLes quatre estacions d’en Bru es compon de quatre contes on s’expliquen quatre aventures de l’ós Bru, des que neix fins que comença a viure sol i s’enamora. Cada una d’elles, com ens avança el títol, està ambientada en una estació de l’any.\nA la contracuberta podem llegir que “tot i que els contes i els protagonistes són inventats, estan inspirats en la vida i els costums dels óssos bruns que es mouen pels Pirineus i per altres muntanyes semblants d’arreu del món”.\nFrancament, desconec el món animal i no sé dir-vos si realment és un reflex de la vida de l’ós bru, però els quatre contes són d’una sensibilitat tan gran que enamoren. En tot cas, sí que diria que són un reflex del vincle entre una mare i els seus fills, del fer-se gran, del créixer i caure i tornar-se a aixecar. De les pors, de la relació amb els germans i del lligam amb la natura...\nEn la majoria de les obres de l’autor sempre s’hi endevina una voluntat de trobar la paraula exacte, sense cap frase de més, un esforç perquè tot quedi ben lligat i encaixi argumentalment. Alguna vegada aquesta voluntat mil·limètrica, de rellotgeria, crec que no li ha jugat a favor perquè provocava un excés de sobrietat. Però aquesta vegada crec que Molist ha trobat la mida justa. Frases breus, acció i emoció a parts iguals, amb un vocabulari assequible per als infants però capaç de crear imatges potents, petites escenes i ambients entranyables. Les quatre estacions d’en Bru segueix la línia de grans llibres, com els contes de la Mel i l’Ós d’Ursula Duborsarsky (Corimbo, 2013) o les obres de Janosch i Lobel.\nCal dir també que l’elecció de la il·lustradora ha estat clau perquè Zuzanna Celej fa una interpretació brillant de les paraules de Molist. Realment no m’imagino un sense l’altre. Les seves aquarel·les retraten molt bé aquest pas de les estacions i la tendresa de tots els gests d’aquesta família d’óssos.\nPotser en un format més gran, tapa dura, les il·lustracions o el llibre en el seu conjunt lluiria més, però també és cert que m’agrada la idea de diposar de llibres per a primers lectors d’aquesta mida, amb una bona disposició del text, lletra de mida correcta i amb unes il·lustracions boniques.\nCal mimar els lectors novells que comencen a caminar sols!\nEtiquetes: 2017, 4de4, Glòria Gorchs\nLa pura veritat\nRessenyes del 2021


Pintures plàstiques | Pintures Sant Narcis\nper a interiors. Varietat de qualitats\nA PINTURES SANT NARCÍS assessoren i oferim un gran ventall de pintura plàstica a l’aigua d’acabat mat, setinat i extramat, de bon cobriment i totalment rentable.\nMolt bona resistència a la intempèrie i als suports alcalins.\nTranspirable, impermeable, especialment indicada per a la decoració d’interior i exterior.\nNo grogueja ni esquitxa.\nAquestes pintures contenen conservant antifloridura.\nPintura plàstica mat per a acabats de gran qualitat. Facilita l’aplicació per la seva alta cobriment.\nRevetón Nóvex Interior/Exterior\nPintura plàstica acrílica mat per a professionals. Facilitat d’aplicació per l’alt cobriment. Rentable.\nPintura plàstica acrílica mat de bon rentar, alt cobriment i blancor.


Apartment Mladena Senj Croàcia - Ofertes d'hotels amb els MILLORS DESCOMPTES EN LÍNIA\nDavorina Krmpotica 10, Senj, Senj, Croàcia, 53270 - Molt bona ubicació - Veure al mapa\nMés informació sobre Apartment Mladena\nPer als viatgers què vulguin captar les imatges i els sons de Senj, Apartment Mladena és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Mladena també ofereix moltes instal.lacions per enriquir la seva estada a Senj. Els clients de l'hotel poden gaudir de Wi-Fi gratuït en totes les habitacions, aparcament de cotxes, habitació familiar, instal.lacions de barbacoa, àrea de fumadors.\nA més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió, TV satèl•lit/cable, nevera per satisfer els clients més exigents. L'hotel ofereix moltes oportunitats d'oci úniques, com jardí. Apartment Mladena és una elecció inteligents per a viatgers a Senj, i ofereix una estada relaxant i sense molèsties.


Com evitar tenir un virus al mòbil. Diferents tipos de programari maliciós\nPàgina inicial/Joves, Notícies/Tipus de programari maliciós al mòbil i com salvar-se’n\nTipus de programari maliciós al mòbil i com salvar-se’n\nQuè pots fer per evitar tenir un virus al mòbil?\nHi ha diferents tipologies de programari maliciós que poden afectar de maneres diverses el teu dispositiu.\nIgual que en els ordinadors, en els mòbils també hi poden entrar virus i fer-te la vida impossible. Per tant, millor estar-ne previnguts! Malauradament, no sempre és fàcil: hi ha diferents tipus de programari maliciós (malware) i les maneres com poden afectar el teu dispositiu també són moltes. Fins i tot és possible que tinguis un virus al mòbil ja fa temps i no te n’hagis ni adonat!\nProgramari maliciós més habitual\nTroià. Es presenta com un software legítim, però a l’executar-lo l’atacant pren el control del dispositiu on es troba\nCuc. Es replica entre dispositius. Provoca errors a la xarxa, i fa que es consumeixin més dades. Arriba a través d’enllaços de missatges\nSpyware. Recopila informació sobre navegació de l’usuari, així com dades personals i bancàries, per enviar-les al ciberdelinqüent\nAdware. Publicitat enganyosa o no desitjada que apareix constantment en el navegador, amb pop-ups i finestres amb continguts molt visuals\nRansomware. Programari de segrest. Bloqueja o xifra la informació de l’usuari, i el ciberdelinqüent demana diners a canvi de retornar l'accés.\nApps malicioses. El que acostumen a buscar els ciberdelinqüents amb les aplicacions d’aquest tipus és prendre el control del mòbil i robar les dades emmagatzemades\nBotnets. Xarxes de dispositius infectats que els ciberdelinqüents fan servir per llançar atacs, per exemple amb un enviament massiu de correu brossa. Els mòbils infectats entren en la xarxa i “ajuden” a seguir propagant la infecció\nRecomanacions per prevenir el ‘malware’\nActualitza el sistema del mòbil quan t’ho demani, no esperis a demà! I actualitza també els programes que hi tinguis instal·lats.\nProtegeix-te amb un antivirus, i tingues-lo al dia.\nEvita clicar enllaços de missatges sospitosos, de remitent desconegut… I també descarregar-te, i encara més executar, arxius que duguin adjunts.\nLes aplicacions que t’instal·lis, que siguin sempre de les botigues oficials. Mira quantes descàrregues porta l’aplicació (sospita si en són poques), consulta la puntuació que té i llegeix uns quants dels comentaris.\nQuan naveguis per Internet, ves amb compte amb les pàgines que visites, ja que les fraudulentes també poden ser focus de virus per al mòbil.\nProgramari maliciós i mòbils\ninternetsegura2021-07-20T18:26:36+02:0016 març 2021|Tags: Android, iPhone, malware, mòbils, programari maliciós|


Programes europeus: Joves Programadors Moving Cinema a la Filmoteca amb Carla Simón\nEl 17 de maig, en el marc del projecte europeu CinEd, alumnes d'Experiències Cinema en curs comparteixen amb molta emoció la projecció de Il posto d'Ermanno Olmi als Cines Verdi de Barcelona.\nCinema en curs: Festival Cine Ambulante\nA Bao A Qu imparteix una formació a Mèxic\nCinema en curs: 'LLUNA CREIXENT' AL FESTIVAL CORTI A PONTE\nCinema en curs: 'COMENÇAR DE NOU' AL FESTIVAL CORTI A PONTE\nEl film Començar de nou, realitzat pels alumnes de 1r d’ESO de l’Institut Montjuïc a Cinema en curs 2017-2018, es projecta al festival Corti a Ponte.\nProgrames europeus: Sala Jove D'A 2019\nCinema en curs: 'EL NOSTRE BARRI: LA TRINITAT NOVA' I 'MÍRAME A LOS OJOS' AL CINEYOUTH FILM FESTIVAL\nEls films El nostre barri: la Trinitat Nova, realitzat pels alumnes de 1r d’ESO de l’Institut Escola Trinitat Nova, i Mírame a los ojos, realitzat pels alumnes de 1r de Batxillerat de l’IES Rey Pastor (Moratalaz), tots dos a Cinema en curs 2017-2018, es projecten al CineYouth Film Festival.\nProgrames europeus: 'Si vamos 28, volvemos 28' al D'A Film Festival Barcelona\nEl divendres 26 d'abril, en el marc del D'A Film Festival Barcelona sis grups d'alumnes Cinema en curs i Moving Cinema es troben al Teatre del CCCB per veure el film Si vamos 28, volvemos 28 del cineasta Jonás Trueba.\nProgrames europeus: Joves Programadors Moving Cinema a la Filmoteca... i al D'A Film Festival\nEn aquesta cinquena edició de col·laboració entre A Bao A Qu i el D'A Film Festival Barcelona, alumnes i exalumnes de Cinema en curs i Moving Cinema assisteixen al festival com a Joves Espectadors a una selecció de films a un preu reduït.


Taller de restauració i customització de moblesAjuntament de L'Hospitalet\nde l'1 d'abril al 3 de juny\nPreu: 46,4 €\nJa fa temps que t’agradaria aprendre com recuperar mobles i no acabes de fer el pas? Dona-li una segona vida a aquell moble de la tieta transformant-lo, ja sigui amb la cura i la tècnica de la restauració tradicional o alliberant la teva creativitat amb la customització creativa.\nConeixeràs els productes i les tècniques centenàries per a restaurar un moble antic respectant la seva pàtina: cola animal, cera d’abella, estucs, goma laca a monyeca ... I et divertiràs amb les tendències més actuals en pintura decorativa: chalk paint, milk paint, stencil, decoupage, decapé, taping…\nEt sorprendrà l’efecte positiu que tindran sobre tu aquestes dues hores de treballar amb les mans i d’estar centrada en el procés i no en el resultat del que estàs fent. Et sentiràs bé amb tu mateixa fent una activitat sostenible que t’ajudarà a estalviar diners, al mateix temps que aniràs incorporant a casa teva peces plenes de vida i de personalitat.\nDies: els dilluns, 1, 8 i 29 d’abril i 6, 13, 20 i 27 de maig i 3 de juny.\nInscripcions al Centre Cultural Sant Josep i a la web http://www.ccsantjosep.cat a partir del 26 de març a les 19 h.


Els comuns proposen traslladar la tasca del ministeri d'Igualtat a una conselleria de feminismes de la Generalitat\nIrene Montero és la segona veu estatal que participa en la campanya d'En Comú Podem\nIrene Montero i Jéssica Albiach aquesta tarda en l'acte dels comuns sobre feminismes. EN COMÚ PODEM\nBarcelonaEls comuns s'han servit de l'experiència del ministeri d'Igualtat que dirigeix Irene Montero per defensar la seva proposta per crear una conselleria de feminismes i LGTBI+ a la Generalitat. I ho han fet de la mà de la mateixa ministra, que aquest divendres s'ha desplaçat fins a Barcelona per participar també en la campanya d'En Comú Podem per al 14-F. Montero ha refermat el seu compromís per impulsar polítiques feministes des de les institucions i la candidata dels comuns, Jéssica Albiach, ha aprofitat per agafar-li el guant i carregar contra ERC. Albiach ha retret als republicans no haver tirat endavant la conselleria de feminismes que ara defensen. "Governen des del 2015, l'haguessin pogut posar en marxa", li ha dit al vicepresident en funcions i candidat dels republicans, Pere Aragonès.\nAlbiach, però, ha admès que és una "bona notícia" que ara ERC també proposi una conselleria de feminismes, però els ha demanat "coherència i veracitat". "El que es diu en campanya es compleix", els ha avisat. Els comuns aspiren poder entrar al govern de la Generalitat amb un pacte entre ERC i PSC i per això pressionen els republicans. En la seva intervenció, Albiach també s'ha defensat de les afirmacions que han fet alguns articulistes que la comparaven amb una dona de fer feines o una caixera de supermercat. "Em volien insultar i no m'he pogut sentir més afalagada", ha assegurat. La candidata, a més, ha titllat de "classisme" aquestes paraules.\nL'alcaldessa de Barcelona, Ada Colau, també ha participat en l'acte per posar l'experiència de l'Ajuntament de Barcelona sobre la taula, on ha recordat que han creat una regidoria de feminismes. L'experiència també l'ha posat Montero, que ha defensat la llei que prepara el seu ministeri sobre la llibertat sexual i ha avisat que la ciutadania no entendria que "els jutges d'aquest país desoïssin" el crit de les feministes i de les dones que han sigut violades. Montero ho ha dit el dia que els ponents del Consell General del Poder Judicial (CGPJ) de l'informe de la normativa s'han mostrat crítics amb la definició de consentiment que fa la normativa. Malgrat tot, Montero s'hi ha refermat: "Hem de situar el consentiment en el centre de la legislació".\nLa ministra d'Igualtat és la segona veu del govern espanyol que entra en campanya –el ministre d'Universitats, Manuel Castells, ho va fer tot just fa una setmana– i no serà l'última, sinó que aquest dissabte participa en l'acte central el vicepresident segon, Pablo Iglesias, i també està previst que vinguin a Catalunya el ministre de Consum, Alberto Garzón, i la ministra de Treball, Yolanda Díaz. Tots quatre, però, ja van demanar el vot per Albiach i van mostrar-li el seu suport en un vídeo que el partit va emetre al principi de la campanya.\neleccions 14-F En Comú Podem Jéssica Albiach Irene Montero


L’aeroport del Prat, nou escenari de lluites de poder | favb.cat\nInici » L’aeroport del Prat, nou escenari de lluites de poder\nUn avió s’enlaira des de l’aeroport del Prat, sobrevolant el delta del riu Llobregat.\nEls darrers mesos el debat sobre l’ampliació de l’aeroport ha aixecat polseguera i ha acaparat pàgines i pàgines de periòdics. Amb la congelació del projecte, sembla que la discussió s’ha apaivagat, però tothom sap que la paralització només és un episodi més d’un serial inacabat que, per ara, no deixa satisfet a cap dels actors protagonistes, ni polítics ni empresaris ni ecologistes.\nLa falta de consens entre l’executiu de Pedro Sánchez i la Generalitat de Catalunya -i entre les coalicions de cada govern- va ensorrar la inversió de 1.700 milions d’euros que Aena volia destinar a l’ampliació, que havia de servir per convertir l’aeroport en un hub intercontinental. Per aquest motiu, l’empresariat lamenta l’oportunitat perduda, mentre que les associacions ecologistes adverteixen que l’ampliació es vol portar a terme igualment i advoquen per un canvi estructural del model socioeconòmic.\nEl projecte d’Aena contemplava allargar la pista sud de l’aeroport 500 metres cap a l’est. Això suposava eliminar 50 hectàrees de la llacuna de la Ricarda, un espai natural d’aiguamolls i pinedes amb una biodiversitat única. La qüestió sobre la preservació d’aquesta llacuna, protegida per la xarxa Natura 2000, va ser el que va mobilitzar la ciutadania i va provocar el desacord entre el govern central i l’autonòmic.\nEl PSOE i Junts es mostraven a favor del projecte i deien que Aena es comprometia a compensar les pèrdues d’espai protegit -l’empresa estatal no va complir els compromisos que havia acordat per realitzar l’anterior ampliació de l’aeroport, el 2004-. El 2 d’agost, la ministra de Transports, Mobilitat i Agenda Urbana, Raquel Sánchez, va arribar a un acord verbal amb el vicepresident de la Generalitat, Jordi Puigneró (Junts), per incloure el projecte d’ampliació al DORA II, el document de regulació aeroportuària d’Aena per al període 2022-2026. Encara no es coneixien els detalls, motiu pel qual Esquerra Republicana va dir que només el recolzaria si complia estrictament les normes ambientals europees. Per la seva part, Unidas Podemos es va mostrar contrària a l’ampliació.\nQuan el 3 de setembre es va publicar el DORA II i es va confirmar que el projecte pretenia envair la Ricarda, el debat polític es va intensificar. Les relacions es van tensar fins al punt que, el 8 de setembre, l’executiu central va informar que la inversió de 1.700 milions d’euros d’Aena quedava congelada. “El pacte s’ha trencat per una pèrdua manifesta de confiança”, apuntava la ministra Sánchez, mentre que el president de la Generalitat, Pere Aragonès, parlava d’“una operació de xantatge”; Esquerra Republicana no acceptava que el projecte afectés la Ricarda. Puigneró, per la seva part, llançava dards a l’Estat, a qui acusava d’unilateralitat, i als seus socis de govern, dels quals deia que havien generat confusió en anunciar que assistirien a la manifestació en contra de l’ampliació.\nLaments de la Patronal\nEn un comunicat emès després de la paralització del projecte, la patronal Foment del Treball, presidida per Josep Sánchez Llibre, demanava aconseguir els consensos necessaris per reactivar la inversió: “No podem renunciar al progrés que aporten les infraestructures, i menys quan ens falten”. Sánchez Llibre va intentar fer de mediador entre l’Estat i la Generalitat perquè arribessin a un nou acord, però el termini va expirar i no ho va aconseguir.\n“És un perjudici enorme tenir un aeroport que està limitat per la seva grandària”, afirma la vicepresidenta de l’Associació Empresarial de l’Hospitalet i Baix Llobregat, Rosa Fiol, que explica que no hi havia motius per deixar escapar la inversió. La seva organització defensava que l’ampliació era compatible amb la preservació dels espais naturals perquè és “un tema tècnic que es pot resoldre”. A més, Fiol qüestiona que la Generalitat porti anys desatenent els espais de Natura 2000 i ara es preocupi tant per la Ricarda.\nNo tot l’empresariat, però, donava suport a l’ampliació plantejada per Aena. El president d’El Prat Empresarial, Jordi Morera, apunta: “No ens oposem frontalment a l’ampliació, però creiem que s’han d’estudiar alternatives que no pressionin encara més el territori del Prat i tinguin en compte el conjunt de Catalunya”. Morera explica que les empreses del municipi no obtenen un benefici directe de l’aeroport i preferirien que s’invertís en projectes com el Corredor Mediterrani.\nL’ecologisme, un contrapoder\nDes del primer moment, l’oposició ciutadana a l’ampliació de l’aeroport va determinar la gestió política. Les organitzacions ecologistes van canalitzar el seu sentiment de rebuig i van pressionar perquè el projecte no es portés a terme. Per aquest motiu, moltes persones consideren que són les grans triomfadores de la paralització. Les seves integrants, però, mostren cautela. Pere Bonet, portaveu de Ni un pam de terra -organització veïnal pratenca que defensa els espais naturals i agrícoles del municipi- afirma: “No donem tota la credibilitat a la suspensió de l’ampliació”. Per això explica que la seva organització estarà alerta per si es fa un nou projecte que atempti contra els espais naturals del delta del Llobregat.\nMés enllà de l’ampliació\nJaume Grau, portaveu d’Ecologistes en Acció i SOS Baix Llobregat, remarca que el debat va més enllà de l’ampliació i que es tracta de repensar el model socioeconòmic. “La qualitat de vida de la gent no passa per construir més, sinó per viure millor, i per això és imprescindible conservar els espais naturals”. Grau indica que cal “reduir l’activitat aèria” per rebaixar les emissions de CO², que provoquen l’escalfament del planeta. Segons l’Agència de Desenvolupament Urbà Barcelona Regional, l’ampliació hauria augmentat les emissions d’aquest gas hivernacle de l’aeroport un 33% com a mínim. El 2019 l’activitat aèria del Prat va generar 8,4 milions de tones de CO².\nEn declaracions al diari El País, el professor de la Universitat Pompeu Fabra Jordi Mir, expert en moviments socials, assegura que “l’eix ecològic no desapareixerà de l’escenari polític”. L’ampliació del Prat així ho ha demostrat. Ara, les oligarquies de poder a les quals es dirigia Garcés saben que qualsevol projecte no sostenible amb el medi ambient toparà amb l’oposició frontal d’una ciutadania organitzada que vetlla per la conservació del planeta. Eduard de Ribot, representant de SOS Costa Brava, que també va prendre la paraula el dia de la manifestació, ho va recordar en tancar el seu parlament: “Si lluites pots perdre, però si no lluites estàs perdut. Nosaltres lluitarem”.